पाएं अपने शहर की ताज़ा ख़बरें और फ्री ई-पेपरडाउनलोड करें
पलसाना अस्पताल में सोमवार को कोविड सैंपलिंग को लेकर चिकित्सा अधिकारी और कांग्रेस के ब्लॉक अध्यक्ष के बीच गाली गलौच हो गई। दोनों ने एक दूसरे के खिलाफ गंभीर आरोप लगाते हुए क्रॉस मुकदमे दर्ज करवाए हैं।
चिकित्सा अधिकारी डॉ नितेश शर्मा ने रानोली थाने में मुकदमा दर्ज कराया है कि सैंपलिंग लेने के बाद अस्पताल में रामदेव खोखर, राजपाल बिजारणिया तथा उसके साथ दो-तीन लोग आए थे। रामदेव खोखर अपने चहेताें का दोबारा सैंपल लेने के लिए दबाव बनाने लगा। रामदेव ओपीडी में मेरी कुर्सी पर बैठ गया। ट्रांसफर करवाने की धमकी देने लगा। मरीज को देखने से रोका और गाली-गलौज करते हुए देख लेने की धमकी दी।
इधर, कांग्रेस के ब्लॉक अध्यक्ष रामदेव खोखर ने रिपोर्ट दी है कि डॉक्टर नितेश ने उसकी परिवार की महिला के साथ अभद्र व्यवहार किया और छेड़छाड़ की। रानोली पुलिस ने बताया कि दोनों की तरफ से क्रॉस मुकदमा दर्ज कर मामले की जांच पड़ताल शुरू कर दी गई है।
किसका क्या है कहना
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn